PLANINSKO DRUŠTVO CELJE MATICA                                                                         Celje,  26.07.2009

ODSEK ZA POHODNIŠTV0,  STANETOVA 20,  SI-3000  CELJE 

Tel.: 00386 3 492 4850,  00386 51 338 358 

V FRANCOSKO DAUPHINÉJO

             DÔME DE NEIGE DES ÉCRINS,  4015 m,

OD ČETRTKA DO SOBOTE,  OD 6. DO 8. AVGUSTA 2009

NA SREDI MED ŽENEVSKIM JEZEROM IN AZURNO OBALO 

PA MED FRANCOSKIM GRENOBLOM IN ITALIJANSKIM TURINOM 

LEŽI 92.000 hektarov VELIK NARODNI PARK ÉCRINS, 

KI SE V NJEM ALPSKI LOK NAJDLJE UPOGNE PROTI ZAHODU. 

ŽE dr. JulijKugy JE OBUJAL SPOMINE NA DAUPHINÉJO, ZLASTI NA SLOVITO LA MEIGE. 

PRED VOJNO SE JE TUDI Andrino Kopinšek S CELJSKIMI ALPINISTI ODPRAVIL V GORE OISANSA 

IN DOŽIVETJA Z NJIHOVE ODPRAVE ŠEGAVO OPISAL V Planinskem vestniku. 

KOGAR ZANIMA, KAJ JE S PRIJATELJI IZ GRENOBLA NEKAJ LET PO VOJNI 

NA L'AILEFROIDE DOŽIVELA Staza Černič, NAJ PREBERE NJENO KNJIGO Poti v brezpotja. 

NAD STO TRITISOČAKOV SE GNETE V PARKU IN  CELO DVA ŠTIRITISOČAKA PREMOREJO. 

VSAJ NA ENEGA BOMO SKUŠALI PRILESTI TUDI MI NA IZLETU NA ALPSKI ZAHOD. VABLJENI!

S POSTAJALIŠČA PRED PARKIRNO STAVBO OB LJUBLJANSKI CESTI V CELJU 

SE ODPRAVIMO Z NAROČENIM AVTOBUSOM ŽE V SREDO OB ENAJSTIH ZVEČER, 23:00. 

TOLIKO NOČNEGA HLADA KOT NAS OBDAJA NA VIŠINI RAVBARKOMANDE, 612 m, 

NE UŽIJEMO MED VOŽNJO ČEZ MEJNI PREHOD FERNETIČI IN PO AVTOMOBILSKI CESTI A4 

MIMO BENETK, VERONE, MILANA, TURINA IN DRUGIH VEČJIH MEST, 

DOKLER BLIZU OULXA NAZADNJE LE NE ZAVIJEMO Z AVTOMOBILSKE CESTE A32. 

FRANCOSKO MEJO PREVOZIMO NA PRELAZU COL DE MONTGENÈVRE, 1854 m. 

ČEZENJ JE Hanibal S SLONI ŠEL V NAPAD NA RIM, A TUDI Julij Cezar NAD UPORNE GALCE. 

KMALU SMO V SVOJSTVENEM BRIANÇONU, 1326 m, Z 12 TISOČ PREBIVALCI. 

CESTE JE KONEC 5 km NAD VASICO AILEFROIDE, 1507 m, 

NA PARKIRIŠČU OB TRAVNIKU GOSPE KARLE, PRÉ DE MADAME CARLE, 1874 m. 

SKORAJ DO TRAVNIKA SEGA ČELO ČRNEGA LEDENIKA, GLACIER NOIR. 

POT PELJE MIMO NJEGA IN SE VZPNE DO BELEGA LEDENIKA, GLACIER BLANC, 2267 m. 

NAD NJIM STOJI KOČA, REFUGE DU GLACIER BLANC, 2542 m, 

STEZA PA SE OB LEDENIKU VLEČE DO NASLEDNJE KOČE, REFUGE DES ÉCRINS, 3175 m. 

DOLGA VOŽNJA PA 4 ure IN POL VZPONA JE BILO DOVOLJ ZA PRVI DAN! 

NASLEDNJE JUTRO NAJPREJ SESTOPIMO 100 metrov NA BELI LEDENIK. 

GAZ KAŽE NATO PREHODE PO SEVERNI STRANI GORE V ŠKRBINO, BRÈCHE LORY, 3974 m, 

IZ NJE PA DESNO NA BELO KUPOLO, DÔME DE NEIGE DES ÉCRINS, 4015 m. 

S POGLEDOM OBIŠČEMO BLIŽNJI GORI L'AILEFROIDE IN LA MEIGE, 

MALCE DLJE PA SE POMUDIMO TUDI PRI ZNANCIH MONVISU IN MONT BLANCU. 

LEVO OD ŠKRBINE SE KOŠATI ZA GLAVO VIŠJI VRH BARRE DES ÉCRINS, 4102 m, 

KI PA JE ZARADI NEKAJ TEŽJIH IN POGOSTO POLEDENELIH MEST REDKEJE OBISKAN !? 

PO ISTI GAZI SESTOPIMO V REFUGE DES ÉCRINS, 3175 m, KJER PONOVNO PRENOČIMO. 

TRETJI DAN SESTOPIMO NA TRAVNIK GOSPE KARLE, 1874 m, 

SI OGLEDAMO BRIANÇON IN SE BRŽČAS VRNEMO DOMOV ŠE PRED POLNOČJO. 

PRI SEBI IMEJMO OSEBNO IN PLANINSKO IZKAZNICO TER POTRDILO O ZAVAROVANJU. 

ZA VZPON POTREBUJEMO CEPIN, DEREZE IN PLEZALNI PAS, SEVEDA TUDI ČELADO, 

PA ŠE GAMAŠE, ROKAVICE, LEDENIŠKA OČALA, MAŽO, TOPLA OBLAČILA IDR .

ZA OSVEŽITEV TELESNE PRIPRAVLJENOSTI GREMO PRVEGA AVGUSTA NA SANDSPITZE. 

PRIJAVIMO SE NAJRAJŠI DO KONCA MESECA V DRUŠTVENI PISARNI NA STANETOVI 20, 

PRISPEVEK ZA STROŠKE PREVOZA PA LAHKO PORAVNAMO V DVEH OBROKIH PO 52,00 evrov.

                             USPEŠEN VZPON NA NAJZAHODNEJŠI ŠTIRITISOČAK!               Tone Primožič

